ทิสโก้จับเทรนด์สุขภาพโลกมาแรงส่ง”โกลบอล เฮลธ์แคร์ สตาร์พลัส”
นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดว่า จากกระแสการดูแลสุขภาพทั่วโลกที่กำลังมาแรง อุตสาหกรรมที่เกี่ยวกับการดูแลสุขภาพ หรือเฮลธ์แคร์ (Healthcare) อย่างเวชภัณฑ์ เทคโนโลยีการแพทย์ เทคโนโลยีชีวภาพ และบริการด้านสุขภาพ จึงมีความสำคัญต่อเศรษฐกิจโลกมากขึ้น ส่งผลให้หุ้นกลุ่มเฮลธ์แคร์ทั่วโลกมีความโดดเด่นและเป็นโอกาสการลงทุนที่น่าสนใจ
27 เม.ย. 2558

นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดว่า จากกระแสการดูแลสุขภาพทั่วโลกที่กำลังมาแรง อุตสาหกรรมที่เกี่ยวกับการดูแลสุขภาพ หรือเฮลธ์แคร์ (Healthcare) อย่างเวชภัณฑ์ เทคโนโลยีการแพทย์ เทคโนโลยีชีวภาพ และบริการด้านสุขภาพ จึงมีความสำคัญต่อเศรษฐกิจโลกมากขึ้น ส่งผลให้หุ้นกลุ่มเฮลธ์แคร์ทั่วโลกมีความโดดเด่นและเป็นโอกาสการลงทุนที่น่าสนใจ
ดังนั้น เพื่อเป็นการจับจังหวะลงทุนและเพิ่มโอกาสในการรับผลตอบแทน บลจ.ทิสโก้ จึงเปิดเสนอขาย “กองทุนเปิด ทิสโก้ โกลบอล เฮลธ์แคร์ สตาร์พลัส” ซึ่งเป็นกองทุนต่างประเทศกองใหม่ล่าสุดที่มีนโยบายลงทุนในหุ้นกลุ่ม Healthcare ในภูมิภาคต่างๆ ทั่วโลกผ่านผู้จัดการกองทุนมืออาชีพ โดยเสนอขายครั้งแรกตั้งแต่วันที่ 28 เม.ย. – 18 พ.ค. 58 นี้ หลังจากนั้นเปิดซื้อขายได้ทุกวันทำการ
ทั้งนี้ “กองทุนเปิด ทิสโก้ โกลบอล เฮลธ์แคร์ สตาร์พลัส” จะลงทุนในกองทุนอีทีเอฟที่ลงทุนในหุ้นกลุ่มเฮลธ์แคร์ที่มีศักยภาพสูงทั่วโลก โดยจุดเด่นของกองทุนดังกล่าว คือ 1. การคัดสรรกองทุนที่บริหารโดยผู้จัดการกองทุนมืออาชีพทั่วโลก โดยพิจารณาจากความเชี่ยวชาญและประสบการณ์การลงทุนในอุตสาหกรรมเฮลธ์แคร์ และผลงานการบริหารกองทุนที่โดดเด่น และ 2. การกระจายการลงทุน โดยจะใช้แนวทางในการจัดพอร์ตการลงทุนในกองทุนต่างๆ เพื่อมุ่งสร้างผลตอบแทนที่ดีกว่าค่าเฉลี่ยดัชนีอ้างอิง ซึ่งได้แก่ ดัชนี MSCI World Health Care NR USD ซึ่งเป็นดัชนีที่สะท้อนผลตอบแทนหุ้นกลุ่มเฮลธ์แคร์ทั่วโลก นอกจากนี้ กองทุนดังกล่าวยังมีความคล่องตัวสูง สามารถซื้อขายได้ทุกวันทำการ
    